Unionin yleisen tuomioistuimen määräys 14.6.2022 – FZ ym. v. komissio
(Asia T-236/21)1
(Henkilöstö – Virkamiehet – Palkkaus – Kolmannessa maassa työskentelevät komission työntekijät – Korjauskertoimien väliaikainen päivitys – Ilmeinen arviointivirhe – Taannehtiva vaikutus – Oikeusvarmuus – Huolenpitovelvollisuus – Selvästi täysin perusteeton kanne)
Oikeudenkäyntikieli: ranska
Asianosaiset
Kantajat: FZ ja 15 muuta kantajaa, joiden nimet ovat määräyksen liitteessä (edustajat: asianajajat J.-N. Louis ja N. Maes)
Vastaaja: Euroopan komissio (asiamiehet: B. Mongin, I. Melo Sampaio ja A.-C. Simon)
Oikeudenkäynnin kohde
Kantajat vaativat SEUT 270 artiklaan perustuvalla kanteellaan kumoamaan heidän heinäkuun 2020 palkkakuittinsa, jotka Euroopan komissio on laatinut ja joissa päätettiin soveltaa ensimmäistä kertaa uusia korjauskertoimia takautuvasti 1.10.2019 ja 1.1.2020 lukien.
Määräysosa
Kanne hylätään selvästi täysin perusteettomana.
FZ ja muut kantajat, joiden nimet ovat liitteessä, velvoitetaan korvaamaan oikeudenkäyntikulut.
____________
1 EUVL C 242, 21.6.2021.